Source: https://www.zakonypreludi.sk/zz/1978-12
Timestamp: 2019-08-25 03:20:15+00:00
Document Index: 3016348

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 5', '§ 6', '§ 2', '§ 16', '§ 18', '§ 4', '§ 18', '§ 19', '§ 1', '§ 23', '§ 20', '§ 20', '§ 25', '§ 4', '§ 23', '§ 1', '§ 1', '§ 5', '§ 39', '§ 5', '§ 19', '§ 20']

12/1978 Zb. Vyhláška Federálneho ministerstva pre technický a investičný rozvoj o ochrane lesného pôdneho fondu ... | Aktuálne znenie
12/1978 Zb.
Vyhláška č. 12/1978 Zb.Vyhláška Federálneho ministerstva pre technický a investičný rozvoj o ochrane lesného pôdneho fondu pri územnoplánovacej činnosti
Platnosť od 31.01.1978 do31.01.2009
Účinnosť od 01.03.1978 do31.01.2009
Pre ČR bola zrušená zákonom č. 289/1995 Zb. s účinnosťou od 1. januára 1996.
§ 2 - Obstarávanie územnoplánovacej dokumentácie
§ 3 - Prieskumy a rozbory na spracovanie územnoplánovacej dokumentácie
§ 4 - Hlavné požiadavky na spracovanie územnoplánovacej dokumentácie
§ 5 - Spracovanie územnoplánovacej dokumentácie
§ 6 - Súhlas s riešením územného plánu
§ 7 - Územnoplánovacie podklady
§ 8 - Územné rozhodovanie
Aktuálne znenie 01.03.1978 - 31.01.2009
z 25. januára 1978
o ochrane lesného pôdneho fondu pri územnoplánovacej činnosti
Federálne ministerstvo pre technický a investičný rozvoj po dohode s Ministerstvom lesného a vodného hospodárstva Českej socialistickej republiky a Ministerstvom lesného a vodného hospodárstva Slovenskej socialistickej republiky ustanovuje podľa § 5 ods. 1 zákona č. 61/1977 Zb. o lesoch:
Vyhláška ustanovuje požiadavky na ochranu lesného pôdneho fondu pri obstarávaní a spracúvaní územnoplánovacej dokumentácie a územnoplánovacích podkladov a pri územnom rozhodovaní.
(1) Orgán územného plánovania,1) ktorý obstaráva územnoplánovaciu dokumentáciu, si vyžiada od orgánov štátnej správy lesného hospodárstva podklady na zabezpečenie ochrany lesného pôdneho fondu a lesných porastov.2)
(2) Podkladmi podľa odseku 1 sú: koncepcia rozvoja oblastí lesov, koncepcia rozvoja štátnej organizácie lesného hospodárstva, údaje súhrnných lesných hospodárskych plánov, základné údaje lesných hospodárskych plánov, projekty delimitácie poľnohospodárskeho a lesného pôdneho fondu, projekty súhrnných pozemkových úprav a prípadne ďalšie podklady týkajúce sa ochrany a tvorby životného prostredia alebo iných dôležitých záujmov spoločnosti. Podkladom sú tiež lesné mapy.3)
Prieskumy a rozbory na spracovanie územnoplánovacej dokumentácie
(1) Spracovateľ4) územnoplánovacej dokumentácie vyhodnotí podklady o ochrane lesného pôdneho fondu pri spracovaní prieskumov a rozborov; vyhodnotenie znázorní tak v grafickej, ako aj v textovej časti dokumentácie prieskumov a rozborov.5)
(2) Pri územnoplánovacej dokumentácii veľkého územného celku sa vyhodnotenie robí pre celé riešené územie a zahŕňa rozloženie lesov v území, členenie lesov podľa kategórií6) a lesnú dopravnú a melioračnú sieť.
(3) Pri územnoplánovacej dokumentácii sídelného útvaru a zóny sa vyhodnotenie robí pre celé riešené územie a zahŕňa rozloženie lesov v území, členenie lesov podľa kategórií,6) vekovú a druhovú skladbu lesných porastov; pri územnoplánovacej dokumentácii zóny sa vyhodnotenie robí až na jednotlivé pozemky.
Hlavné požiadavky na spracovanie územnoplánovacej dokumentácie
Pri spracovaní prognózovej úlohy, územných a hospodárskych zásad alebo programu výstavby7) vyzve orgán územného plánovania orgán štátnej správy lesného hospodárstva príslušný udeľovať súhlas podľa § 6, aby uplatnil požiadavky z hľadiska ochrany lesného pôdneho fondu a lesných porastov, zámery vyplývajúce z koncepcie rozvoja lesného hospodárstva a z lesných hospodárskych plánov, najmä ak ide o nevyhnutný rozsah lesov v území na zabezpečenie celospoločenských funkcií.
Spracovanie územnoplánovacej dokumentácie
(1) Územnoplánovacia dokumentácia musí okrem náležitostí ustanovených predpismi o územnom plánovaní obsahovať ďalej:
a) údaje o celkovom rozsahu lesných pozemkov, ktorých vyňatie z lesného pôdneho fondu sa predpokladá, a to v členení podľa navrhovaného funkčného využitia pozemkov,
b) výhľadový postup záboru lesnej pôdy,8)
c) údaje o celkovom rozsahu pozemkov určených na zalesnenie včítane úvahy o ich prípadnej rekultivácii,
d) údaje o celkovej rozlohe lesných pozemkov, pri ktorých sa predpokladá obmedzenie v ich využívaní, a to v členení podľa jednotlivých druhov obmedzenia,
e) zdôvodnenie, že navrhované riešenie územnoplánovacej dokumentácie je z hľadiska ochrany lesného pôdneho fondu a ostatných spoločenských záujmov najvýhodnejšie,
f) pri územnom pláne zóny a územnom projekte zóny sa urobí vyhodnotenie ekonomickej efektívnosti jednotlivých umiestňovaných investícií vo vzťahu k strate lesného pôdneho fondu.9)
(2) Ak spracovateľ územnoplánovacej dokumentácie výnimočne navrhne, aby sa pre individuálne rekreačné chaty a objekty a rekreačné objekty socialistických organizácií vymedzili plochy, ktoré sú súčasťou lesného pôdneho fondu, musí sa táto otázka pri prerokúvaní konceptu riešenia10) dohodnúť s Ministerstvom lesného a vodného hospodárstva Českej socialistickej republiky alebo s Ministerstvom lesného a vodného hospodárstva Slovenskej socialistickej republiky.11)
(3) Plochy pre individuálne rekreačné chaty a objekty a pre rekreačné objekty socialistických organizácií nemožno vymedziť v ochranných lesoch a lesoch osobitného určenia.12)
Súhlas s riešením územného plánu
(1) Orgány štátnej správy lesného hospodárstva vydávajú súhlas13) s navrhovaným riešením územných plánov veľkých územných celkov, sídelných útvarov a zón, ak sa dotýkajú lesného pôdneho fondu, pri prerokúvaní konceptu riešenia. Súhlas môže obsahovať podmienky, ktorými sa zabezpečuje ochrana lesného pôdneho fondu a lesných porastov.
(2) Pri prerokúvaní návrhu územných plánov uvedených v odseku 1 kontrolujú orgány štátnej správy lesného hospodárstva, či je návrh v súlade s udeleným súhlasom a či sú v návrhu splnené podmienky, za ktorých sa súhlas udelil.
(3) Na udelenie súhlasu si orgán štátnej správy lesného hospodárstva môže vyžiadať stanovisko štátnej organizácie lesného hospodárstva, ktorá dotknuté lesy užíva, prípadne v nich vykonáva odbornú správu lesov.
Ustanovenia § 2, 3, 5 a 6 platia primerane aj pre obstarávanie urbanistickej štúdie, územného generelu a zoznamu pozemkov na výstavbu rodinných domčekov.
(1) Územné rozhodnutie14) na pozemky, ktoré sú súčasťou lesného pôdneho fondu, možno vydať len na základe rozhodnutia, ktorým sa vydáva súhlas orgánu štátnej správy lesného hospodárstva.15)
(2) Rozhodnutie o umiestnení stavby a o využití územia na pozemky vo vzdialenosti do 50 metrov od okraja lesných pozemkov16) možno vydať len so súhlasom orgánu štátnej správy lesného hospodárstva. Tento súhlas sa udeľuje v rámci územného konania; podmienky, ktorými sa zabezpečuje ochrana lesného pôdneho fondu a lesných porastov, sa zahŕňajú do územného rozhodnutia.
Táto vyhláška nadobúda účinnosť 1. marcom 1978.
1) § 16 a § 18 zákona č. 50/1976 Zb. o územnom plánovaní a stavebnom poriadku (stavebný zákon).
2) § 4 ods. 3 zákona č. 61/1977 Zb. o lesoch.
3) § 18 vyhlášky MLVH ČSR č. 13/1978 Zb. o kategorizácii lesov, spôsoboch hospodárenia a lesnom hospodárskom plánovaní, § 19 vyhlášky MLVH SSR č. 14/1978 Zb. o kategorizácii lesov, spôsoboch hospodárenia a hospodárskej úprave lesov.
4) § 1 ods. 7 vyhlášky č. 84/1976 Zb. o územnoplánovacích podkladoch a územnoplánovacej dokumentácii.
5) Príloha č. 1 vyhlášky č. 84/1976 Zb. o územnoplánovacích podkladoch a územnoplánovacej dokumentácii.
6) § 23 zákona č. 61/1977 Zb. o lesoch.
7) § 20 zákona č. 50/1976 Zb. o územnom plánovaní a stavebnom poriadku (stavebný zákon). § 20 vyhlášky č. 84/1976 Zb. o územnoplánovacích podkladoch a územnoplánovacej dokumentácii.
8) Príloha č. 3 vyhlášky č. 84/1976 Zb. o územnoplánovacích podkladoch a územnoplánovacej dokumentácii.
9) Oznámenie Federálneho ministerstva pre technický a investičný rozvoj z 15. 4. 1977 o spôsobe skúmania ekonomickej efektívnosti investícií, ktoré sa majú dotknúť lesnej pôdy - Spravodajca FMTIR, MVT ČSR a MVT SSR čiastka 3-4/1977.
10) § 25 až 27 vyhlášky č. 84/1976 Zb. o územnoplánovacích podkladoch a územnoplánovacej dokumentácii.
11) § 4 ods. 6 a 7 zákona č. 61/1977 Zb. o lesoch.
12) § 23 zákona č. 61/1977 Zb. o lesoch,§ 1 vyhlášky MLVH ČSR č. 13/1978 Zb. o kategorizácii lesov, spôsoboch hospodárenia a lesnom hospodárskom plánovaní, § 1 vyhlášky MLVH SSR č. 14/1978 Zb. o kategorizácii lesov, spôsoboch hospodárenia a hospodárskej úprave lesov.
13) § 5 ods. 2 zákona č. 61/1977 Zb. o lesoch.
14) § 39 zákona č. 50/1976 Zb. o územnom plánovaní a stavebnom poriadku (stavebný zákon).
15) § 5 ods. 3 zákona č. 61/1977 Zb. o lesoch.
16) § 19 ods. 2 zákona ČNR č. 96/1977 Zb. o hospodárení v lesoch a štátnej správe lesného hospodárstva, § 20 ods. 4 zákona SNR č. 100/1977 Zb. o hospodárení v lesoch a štátnej správe lesného hospodárstva.